stanford-oval/wikipedia huggingface dataset:
Mortal Kombat 2 – hävitys
Juoni

Palattuaan kotiinsa Liu Kang ja hänen ystävät huomaavat että Outworld:in keisari Shao Kahn on rikkonut Mortal Kombatin sääntöjä. Maa ja Outworld yhdistyvät kuudessa päivässä jolloin Raiden menettää voimansa ja ihmiskunta menehtyy. Lyhyen taistelun jälkeen, Shao Kahn tappaa Johnny Cagen ja sankarit joutuvat etsimään intiaanipäällikkö Nightwolfin, sekä Sonyan partnerin Jax:in, samalla kun Raiden matkaa vanhojen jumalien temppeliin vaatimaan oikeutta Shao Kahnin teoille.
Mohamed Salah Jedidi

| 0 | 1 | 2 |
| --- | --- | --- |

Henkilötiedot
Syntymäaika: 17. maaliskuuta 1938
Syntymäpaikka: Ghardimaou, Tunisia
Kuolinaika: 17. maaliskuuta 2014 (76 vuotta)
Pelipaikka: Hyökkääjä
Junioriseurat
1956–1958: AS Ariana
Seurat
| Vuodet | Seura | O (M) |
| 1958–1969 |  Club Africain | 222 (98) |
Maajoukkue
| 1962–1968 |  Tunisia |  ? (17) |
 Seurajoukkueuran tilastot kattavat vain kansalliset sarjat.
Mohamed Salah Jedidi (17. maaliskuuta 1938 Ghardimaou, Tunisia – 17. maaliskuuta 2014) oli tunisialainen jalkapalloilija, pelipaikaltaan hyökkääjä. Hän oli Tunisian jalkapallomaajoukkueen kautta aikain seitsemänneksi paras maalintekijä 17 maalilla.
Seurajoukkueura

Jedidi aloitti jalkapalloilun myöhemmällä iällä siirtyessään opiskelemaan yliopistoon Arianassa. Hän liittyi samalla AS Arianan riveihin vuonna 1956. Kaksi vuotta myöhemmin Club Africainin silloinen valmentaja Fabio Roccheggiani huomasi nuoren hyökkääjän potentiaalin ja hankki tuolloin 20-vuotiaan pelaajan Club Africainin riveihin. Ensimmäinen kausi 1958–1959 meni vielä varahyökkääjän roolissa, jolloin joukkue sijoittui viidenneksi. Jedidi sai ensimmäisen tilaisuutensa kaudella 1961–1962, kun joukkueen kokeneet avain pelaajat Kébaili, Mohamed Ayachi ja Hassen Zlassi jättivät seuran erinäisten syiden vuoksi. Jedidi onnistui samalla kaudella tekemään kuusi maalia ollen joukkueensa paras maalintekijä. Seuraavalla kaudella hän oli lähellä voittaa joukkueelleen Tunisian cupin, kun Club Africain kohtasi loppuottelussa ES Sahelin, mutta hävisi ottelun 2–1. Kausi 1963–1964 oli Club Africainille menestyksekäs vuosi, kun joukkue voitti historiansa kolmannen Tunisian-mestaruuden. Seuraavalla kaudella joukkue voitti Tunisian cupin ja Jedidi voitti uransa ensimmäisen maalikuninkuuden Tunisian pääsarjassa 17 maalilla. Jedidi jatkoi menestyksekästä uraansa Club Africainin riveissä aina kauteen 1968–1969 asti, jonka aikana hän voitti yhteensä kaksi Tunisian-mestaruutta, sekä maalikuninkuutta.
Uransa aikana Jedidi pelasi yhteensä 222 liigaottelua ja 40 Tunisian cupin ottelua, joissa hän onnistui 12 kertaa maalinteossa.
Seurajoukkueura > Maajoukkueura

Maajoukkueessa Jedidi pelasi ensi kerran vuoden 1962 Afrikan-mestaruuskisoissa, jossa hän auttoi Tunisiaa voittamaan maan ensimmäisen mitalin Afrikan-mestaruuskisoissa. Jedidi teki turnauksessa avausmaalin pronssiottelussa Ugandaa vastaan. Kolme vuotta myöhemmin hän oli saavuttamassa Afrikan-mestaruus hopeaa, kun Tunisia hävisi loppuottelussa Ghanalle maalein 3–2. Jedidi teki turnauksessa yhden maalin.
Saavutukset > Seurajoukkueissa

Tunisian-mestaruus (2): 1964, 1967
Tunisian cup (4): 1965, 1967, 1968, 1969
Saavutukset > Maajoukkueessa

Afrikan-mestaruuskilpailut
Pronssia: 1962
Hopeaa: 1965
Saavutukset > Henkilökohtaiset

Tunisian pääsarjan maalikuninkuus (2): 1965 (17 maalia), 1969 (17 maalia)
Mortal Kombat 4

| Mortal Kombat 4 |
| --- | --- |

Kehittäjä:  Midway Games
Julkaisija:  Midway Games
Jakelija:  GOG.com
Säveltäjä:  Dan Forden
Pelisarja:  Mortal Kombat
Julkaistu:  1997
Lajityyppi:  Taistelupeli
Pelimuoto:  moninpeli ja yksinpeli
Ikäluokitus:  ESRB: Alkaen 17 vuotta 
Alusta:  Nintendo 64, Microsoft Windows, PlayStation ja Game Boy Color
Jakelumuoto:  CD-ROM, pelimoduuli ja digitaalinen jakelu
Lisää peliartikkeleitaVideopelien teemasivulla
Mortal Kombat 4 on Midway Gamesin kehittämä ja julkaisema taistelupeli. Peli on Mortal Kombat -sarjan viides peli, spinoff Mortal Kombat: Mythologies Sub-Zero mukaan laskettuna. MK4 julkaistiin vuonna 1997 kolikkopelinä ja myöhemmin myös Game Boy Color-, Nintendo 64- ja PlayStation-konsoleille sekä Windowsille. Mortal Kombat 4 oli sarjan ensimmäinen 3D-grafiikkaa käyttävä peli. Pelissä on 16 ottelijaa ja sen päivitetyssä painoksessa Mortal Kombat Gold on noiden lisäksi kuusi lisähahmoa, eli Kitana, Mileena, Cyrax, Kung Lao ja salahahmo Sektor.
Aiheesta muualla

Mortal Kombat 4 Arcade History -sivustolla (englanniksi)
Mortal Kombat 4 Killer List of Videogamesissä (englanniksi)
Mortal Kombat 4 MobyGamesissa (englanniksi)
Mortal Kombat 4 MobyGamesissa (englanniksi)
MusicHound

MusicHound on musiikkikirjasarja, jota julkaisi aluksi yhdysvaltalainen Visible Ink Press ja myöhemmin brittiläinen Music Sales Group. Kirjasarjan perustavana toimittajana toimi Gary Graff, joka oli aiemmin työskennellyt musiikkikriitikkona Detroit Free Press -lehdessä.
The Essential Album Guide -kirjat tarjosivat yleiskatsastuksen esittäjien urasta ja jakoivat heidän tuotantonsa luokkiin, kuten ”mitä ostaa”, ”mitä seuraavaksi”, ”mitä välttää” ja ”etsimisen arvoista”. Gary Graff on sanonut, että hän tarkoitti kirjat eräänlaisiksi ostajan oppaiksi.
Kirjasarjan ensimmäinen teos oli vuonna 1996 julkaistu MusicHound Rock.
Kirjasarjan teokset

MusicHound Rock: The Essential Album Guide (1996)
MusicHound Classical: The Essential Album Guide (1996)
MusicHound Country: The Essential Album Guide (1997)
MusicHound Blues: The Essential Album Guide (1998)
MusicHound Folk: The Essential Album Guide (1998)
MusicHound R&B: The Essential Album Guide (1998)
MusicHound Jazz: The Essential Album Guide (1998)
MusicHound Lounge: The Essential Album Guide to Martini Music and Easy Listening (1998)
MusicHound Swing!: The Essential Album Guide (1999)
MusicHound Soundtracks: The Essential Album Guide to Film, Television and Stage Music (1999)
MusicHound World: The Essential Album Guide (2000)
Naruto (Tokushima)

| Naruto (鳴門市) |
| --- | --- |
 Ōnaruton silta ja Naruton vesipyörteitä
 lippu:  Symboli
 Naruton sijainti Tokushiman prefektuurissa
 Naruto
 Koordinaatit: 34°10′21″N, 134°36′32″E 
Valtio:  Japani
Alue:  Shikoku
Prefektuuri:  Tokushiman prefektuuri
Pinta-ala:  
 – Kokonaispinta-ala:  135,66 km²
Väkiluku (11/2019):  56 973
 – Väestötiheys:  420,0 as./km²
Symbolit:  
 – Puu:  Ilex integra
 – Kukka:  Hibiscus hamabo
 – Lintu:  Idänkattohaikara
 
 https://www.city.naruto.tokushima.jp/ 
Infobox OKVirheellinen NIMI-arvo: 
Naruto (jap. 鳴門市, Naruto-shi) on Japanin kaupunki Shikokun saarella Tokushiman prefektuurissa. Se sijaitsee prefektuurin koilliskulmassa Tyynenmeren Narutonsalmen länsirannikolla. Kaupungin kaakkoispuolella avautuu Kiin kanaali, pohjoispuolella Seton sisämeren Harimanmeri. Sen eteläosat sijaitsevat Tokushiman tasangolla, pohjoisosissa kohoavat Sanukivuorten itäisimmät huiput. Kaupunkiin kuuluvat myös Ōgejiman, Takashiman ja Shimadajiman saaret. Ōnaruton silta liittää kaupungin Awajin saareen ja sen kautta Honshūlle. Narutossa on 56 973 asukasta (marraskuussa 2019) ja sen pinta-ala on 135,66 neliökilometriä.
Naruton kaupunki perustettiin vuonna 1947 nimellä Meinan (jap. 鳴南) yhdistämällä aiempi Naruton maaseutukaupunki, Muyan ja Seton maaseutukaupungit sekä Satouran kyläkunta. Vielä samana vuonna se muutti nimensä Narutoksi. Kaupungin keskustan muodostaa Muyajoen suulle kasvanut Muya, joka kehittyi historiallisesti Awan provinssin ja Kinain alueen välisen liikenteen solmukohtana. Seudun perinteisiä elinkeinoja olivat suolan valmistus ja indigovärin kauppa, kun taas nykyisin merkittävä työllistäjä on lääketeollisuus. Kaupunkiin kuuluvilla maaseutualueilla tuotetaan esimerkiksi lootuksenjuurta, bataatteja, daikon-retiisejä ja omenapäärynöitä, rannikkoalueilta saadaan wakame-merilevää ja Sacura margaritacea -kaloja.
Naruton tärkeimpiin nähtävyyksiin kuuluvat Narutonsalmen vuorovesipyörteet. Niiden alue on osa Seton sisämeren kansallispuistoa. Salmen ylittää vuonna 1985 valmistunut Ōnaruton silta, jonka lähiympäristöä, Naruton puistoa, on kehitetty turistikohteena. Sinne on rakennettu muun muassa Ōnaruton sillan muistomuseo ja Ōtsukan taidemuseo. Kaupungissa sijaitsee myös kaksi Shikokun pyhiinvaellusreitin temppeliä: Ryōzen-ji (temppeli nro. 1) ja Gokuraku-ji (temppeli nro. 2). Ōasahiko-jinjan pyhäkkö toimi vuorostaan historiallisesti Awan provinssin tärkeimpänä pyhäkkönä (ichinomiya). Kaupungissa toimii Naruton kasvatustieteellinen yliopisto, joka on perustettu vuonna 1981. Narutoa palvelevat JR Shikokun Kōtoku-linja ja Naruto-linja, joka päättyy kaupunkiin.
Kuvia

Ryōzen-jin temppeli
Ōasahiko-jinja
Ōtsukan taidemuseo Naruton puistossa
Naruton saksalainen talo
Aiheesta muualla

Kuvia tai muita tiedostoja aiheesta Naruto Wikimedia Commonsissa
Kaupungin internetsivut (japaniksi)
Mortal Kombat (vuoden 2021 elokuva)

| Mortal Kombat |
| --- | --- |

Ohjaaja:  Simon McQuoid
Käsikirjoittaja:   Greg Russo  Dave Callaham 
Tarina:   Oren Uziel  Greg Russo 
Perustuu:  Midway Gamesin/NetherRealm Studiosin kehittämään Mortal Kombat -videopelisarjaan
Tuottaja:   James Wan  Todd Garner  Simon McQuoid  E. Bennett Walsh 
Säveltäjä:  Benjamin Wallfisch
Kuvaaja:  Germain McMicking
Leikkaaja:   Dan Lebental  Scott Gray 
Pääosat:   Lewis Tan  Jessica McNamee  Josh Lawson  Tadanobu Asano  Mehcad Brooks  Ludi Lin  Chin Han  Joe Taslim  Hiroyuki Sanada 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Atomic Monster Productions  Broken Road Productions 
Levittäjä:  Warner Bros. Pictures
Ensi-ilta:  2021-4-1616. huhtikuuta 2021
Kesto:  110 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mortal Kombat on vuonna 2021 ensi-iltansa saanut Midway Gamesin (nykyisin NetherRealm Studiosin) kehittämään videopelisarjaan perustuva elokuva. Tämä elokuva on elokuvasarjan uudelleenkäynnistys eli reboot. Tuotannosta vastaa aikaisemmista elokuvista vastannut New Line Cinema. Elokuva julkaistiin Yhdysvalloissa elokuvateattereihin sekä HBO Maxiin 23. huhtikuuta 2021.
Näyttelijäkaarti

| 0 | 1 | 2 |
| --- | --- | --- |
|  Lewis Tan  | … |  Cole Young   |
|  Jessica McNamee  | … |  Sonya Blade   |
|  Josh Lawton  | … |  Kano   |
|  Tadanobu Asano  | … |  Raiden   |
|  Mechad Brooks  | … |  majuri Jackson ”Jax” Briggs   |
|  Ludi Lin  | … |  Liu Kang   |
|  Chin Han  | … |  Shang Tsung   |
|  Joe Taslim  | … |  Sub-Zero   |
|  Hiroyuki Sanada  | … |  Scorpion   |
|  Max Huang  | … |  Kung Lao   |
|  Sisi Stringer  | … |  Mileena   |
|  Daniel Nelson  | … |  Kabal   |
|  Elissa Cadwell  | … |  Nitara   |
|  Matilda Kimber  | … |  Emily Young   |
|  Laura Brent  | … |  Alison Young   |
Käännös suomeksi
Museo Torpin Tykit

Museon esineistöä: Ferret Scout Car, 105mm laivatykki, Willys MB ja 45mm piiskatykki.
Museo Torpin Tykit on Inkoossa sijaitseva erikoismuseo.
Museo avattiin 14. kesäkuuta 1998. Museon perustajat ovat Sven-Eric Wadstein sekä Camilla ja Hege Högström. Museossa käy kesäisin pari tuhatta kävijää.[lähde? ] Museo on suljettu.
Kokoelmat

Museolla on esillä noin 40 tykkiä (panssaritorjunta-, ilmatorjunta-, jalkaväki- ja laivastotykkejä), aseita, ajoneuvoja, univormuja, pienoismalleja, MI-8 kuljetushelikopteri ja muuta sotamateriaalia.
Tykkejä: Pak 40 eli 75 mm panssarintorjuntatykki, M-32 45 K piiskatykki, M-46 (130 mm rannikkokanuuna), 105 H 33. mm.
Ajoneuvoja: Willys MB 1943, Dodge WC-57 Command Car, Ural-375D, Volvo PVPJTGBIL 9031. "PV-jeep". mm.
Aseita: Suomi-konepistooli, Heckler & Koch G3, Mauser Kar 98k, Carl Gustav m/45. mm.
Neuvostovalmisteinen kuljetushelikopteri Mi-8, Tupolevin SB-2M-100A jäänteitä, Tykkivene Uusimaan ja Tykkivene Hämeenmaan 105 mm:n Rheinmetallin valmistamat tykit. 120 KRH 38 77 kranaatinheitin. mm.
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivut
facebook.com/MuseoTorpinTykit
Munch

Munch on seuraavien henkilöiden sukunimi:
Charles Munch, myös Münch (1891–1968), ranskalainen orkesterinjohtaja
Edvard Munch (1863–1944), norjalainen taidemaalari
Gustaf Munch-Petersen (1912–1938), tanskalainen runoilija ja taidemaalari
Hans Munch (1654–1712), tanskalaissyntyinen piispa Norjassa
Jacob Munch (1776–1839), norjalainen upseeri ja taidemaalari
Peter Andreas Munch (1810–1863), norjalainen historiantutkija ja kielitieteilijä
Peter Rochegune Munch (1870–1948), tanskalainen historioitsija ja poliitikko
Munch (BDSM)

Munch (sanoista "burger munch") on rento sosiaalinen kokoontuminen ihmisille, jotka ovat kiinnostuneita BDSM:stä. Muncheja järjestetään usein ravintoloissa, baareissa tai kahviloissa, ja pääasiallinen tarkoitus on keskustella rennossa ilmapiirissä samanmielisten ihmisten kanssa aiheesta kuin aiheesta. Pukukoodi näissä tapahtumissa on useimmiten normaalit eli "katuvaatteet", ellei erikseen ole muuta ilmoitettu.
Munchkin

Munchkin voi tarkoittaa ainakin seuraavia:
munchkin, kissarotu
munchkin, koirarotu
Munchkin, Steve Jacksonin kehittämä korttipeli
maiskiset (engl. Munchkins), satuolentoja L. Frank Baumin lastenkirjassa Ihmemaa Oz ja sen jatko-osissa sekä sovituksissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Munchkin”, voi hakea sivunnimihaulla, laajalla sivunnimihaulla tai tekstihaulla.
Murhajärvi

| Murhajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°46′10″N, 24°53′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Valkeajärveen 
Järvinumero:  35.722.1.032
Mittaustietoja
Pinnankorkeus:  122,2 m  
Rantaviiva:  1,025 km  
Pinta-ala:  2,319 ha  
Saaria:  ei saaria 
 fiMurhajärvi 
Murhajärvi  on Keski-Suomessa Jämsässä Hämepohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 2,3 hehtaaria ja se on 500 metriä pitkä ja 50 metriä leveä. Se sijaitsee Murhavuoren ja Lullinvuoren välisessä kallioperän murroksessa. Järven lounaisrannassa on pieni jyrkännekin. Järven yläpuolella terassilla on sijainnut maatila, jota ei enää viljellä. Järvellä ei ole kartan mukaan saaria ja sen rannat ovat rakentamatta. Sen rantaviivan pituus on 1,0 kilometriä ja sen rannat ovat metsämaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 122,2 metriä mpy. Järveen ei tule muualta ojia, mutta sen eteläpuolella sijaitsevaan Hämejärveen on kaivettu yhdysoja. Järven vesi virtaa ilmeisesti molempiin suuntiin, sillä järven virallinen laskuoja virtaa pohjoiseen ja siellä se laskee 6,5 metriä alempana olevaan Valkeajärven Rummakkopohjaan, joka kuuluu vesireitille, jonka muodostuu peräkkäisten järvien ketjusta: Valkeajärvi, Vähä Valkeajärvi, Karttianjärvi, Liivesjärvi, Sulunjärvi, mikä laskee lopuksi Koljonselän Säkin Oinaspohjan lahteen. Järvi on mahdollisesti bifurkaatiojärvi.
Historiaa

Vuoden 1965 peruskartassa järven laskuojaksi merkitty etelään virtaava oja ja pohjoista ojaa ei ollut vielä kaivettu. Maatilan peltopalstoja sijaitsi erillään toisistaan järveä paljon korkeammalla. Niistä ei tullut järveen kuivatusojia. Pohjoiseen on kaivettu myöhemmin kuivatusoja, joka näkyy vuoden 1981 kartassa. Maatilan viljely on loppunut vuoden 1988 kartassa.
Music (Madonnan albumi)

| Music Madonna |
| --- | --- | --- |

Studioalbumin tiedot
 Äänitetty : 1999-2000
 Julkaistu: 18. syyskuuta 2000
 Tuottaja(t): Madonna   Mirwais Ahmadzaï   William Orbit   Guy Sigsworth   Mark "Spike" Stent   Talvin Singh
 Tyylilaji: pop/dance
 Kesto: 44.33
 Levy-yhtiö: Maverick, Warner Bros.
Madonnan muut julkaisut
| Ray of Light 1998 | Music 2000 | GHV2 2001 |
Singlet albumilta Music
 ”Music” Julkaistu: 21. elokuuta 2000  ”Don’t Tell Me” Julkaistu: 14. marraskuuta 2000  ”What it Feels Like a Girl” Julkaistu: 16. huhtikuuta 2001
Music on yhdysvaltalaisen poplaulaja Madonnan kahdeksas studioalbumi. Se julkaistiin 18. syyskuuta vuonna 2000 ja sen tuottivat Madonna, Mirwais Ahmadzaï, William Orbit, Guy Sigsworth sekä Mark "Spike" Stent. Albumin ensimmäinen singlejulkaisu oli nimikappale Music elokuussa 2000 ja siitä tuli Madonnan ensimmäinen listaykköshitti Yhdysvalloissa sitten vuoden 1994 Take A Bow -kappaleen. Seuraava single albumilta oli Don't Tell Me, joka julkaistiin Euroopassa marraskuussa 2000 ja Yhdysvalloissa tammikuussa 2001. Kolmas single oli What It Feels Like for a Girl, jonka espanjankielistä versiota Lo Que Siente la Mujer käytettiin promo-singlenä ainoastaan Euroopassa. Promo-singleinä julkaistiin myös  kappaleet Amazing ja Impressive Instant.
Albumin viimeinen American Pie on Madonnan versio Don McLeanin vuonna 1971 julkaisemasta samannimisestä hitistä. Kappale julkaistiin jo The Next Best Thing-elokuvan soundtrackilla helmikuussa 2000.
Music-albumia myytiin Yhdysvalloissa 2 923 000 kappaletta ja maailmanlaajuisesti 11 miljoonaa kappaletta.
Kappaleet

Music (3:44)
Impressive Instant (3:37)
Runaway Lover (4:47)
I Deserve It (4:23)
Amazing (3:43)
Nobody's Perfect (4:58)
Don’t Tell Me (4:39)
What It Feels Like For A Girl (4:43)
Paradise (Not For Me) (6:33)
Gone (3:25)
American Pie (4:32)
Kappale "American Pie" julkaistiin vain Pohjois-Amerikan ulkopuolella myydyissä albumeissa. Japanissa ja Australiassa albumilla on kahdentenatoista kappaleena Cyber-Raga. Kappale Paradise on myös Mirwais Ahmadzaïn levyllä.
| Tiedot | Muut albumit |
| --- | --- |
”Music” julkaistu: Elokuu 2000  United World Chart - 1   (Euro 200) - 1: GHV2 (Kokoelmalevyn) / I'm Going to Tell You a Secret (Livealbumin)   The Confessions Tour (Livealbumin)
”Don’t Tell Me” julkaistu: marraskuussa 2000  United World Chart -   (Euro 200) -: GHV2 (Kokoelmalevyn)
”What It Feels Like for a Girl” julkaistu: 17. huhtikuuta 2001  United World Chart -   (Euro 200) - 8: GHV2 (Kokoelmalevyn)
National Invitation Tournament

| National Invitation Tournament |
| --- | --- |
Laji:  koripallo
Maa(t):   Yhdysvallat
Perustettu:  1938
Joukkueita:  32
Hallitseva mestari:  Penn State
Eniten mestaruuksia:  St. John's (6)
Ylempi taso:  NCAA koripallon I-divisioona
Sivusto:  www.ncaa.com
National Invitation Tournament (NIT) on NCAA:n järjestämä yliopistojen koripallosarja. Sarjaan osallistuvat NCAA koripallon I-divisioonan joukkueet, jotka eivät saa kutsua NCAA:n lopputurnaukseen.
NCAA osti sarjan vuonna 2005. NIT:ssä oli suurimmillaan mukana 64 joukkuetta, mutta vuodesta 2006 lähtien sarjassa on ollut 32 joukkuetta.
Aiheesta muualla

NCAA:n kotisivut (englanniksi)
MultiFinder

MultiFinder on Mac OS -käyttöjärjestelmien laajennus, joka mahdollistaa yhtäaikaisen moniajon. Se esiteltiin ensimmäisen kerran vuonna 1988, System Software 5:ssä, ja se yleistyi System Software 6:n myötä. Se oli yksi merkittävimmistä uudistuksista Mac OS -sarjaan, koska aikaisemmat versiot olivat pystyneet ajamaan vain yhtä ohjelmaa kerrallaan, vaikka usean ohjelman pitäminen auki yhtä aikaa olikin mahdollista Switcher -ohjelman avulla. System 7 -käyttöjärjestelmässä MultiFinder kuului pakettiin. Se oli järjestelmän osa aina Mac OS X:ään asti.
MultiFinder toimii jakamalla prosessoriajan sovellusten kesken. Ohjelmat voivat myös ilmoittaa MultiFinderille tarvitsemansa muistin määrän, jotta MultiFinder osaa jaa sen parhaalla tavalla.
Ennen MultiFinderia

Ensimmäisessä Macintosh-tietokoneessa vuodelta 1984 oli hyvin rajoitettu määrä muistia (128 Kt), eikä siinä sen takia ollut moniajoa. Ennen MultiFinderia olikin siksi jonkinlaisia moniajojärjestelmiä.
Ennen MultiFinderia > Desk Accessories

Ensimmäisessä Macintoshissa oli Desk Accessories -niminen apuohjelmajärjestelmä, jota pystyttiin ajamaan yhtä aikaa muiden ohjelmien kanssa. Tällaisten apuohjelmien toiminta oli kuitenkin hyvin rajoitettua, koska ne eivät voineet käyttää kovin paljon RAM-muistia. Apple ei kovin paljon painottanut tämän ominaisuuden kehitystä, vaikka se oli melko suosittu, mikä opastikin ohjelmoijia luomaan moniajojärjestelmiä.
Ennen MultiFinderia > Switcher

Apple julkaisi vuonna 1986 Mac Plus -tietokoneen, jossa oli 1 Mt RAM-muistia. Näinkin suuri määrä muistia oli hyvä pohja moniajolle, jonka toteutti ensimmäisen kerran Andy Hertzfeld, Switcher -ohjelmallaan. Kyseinen ohjelma julkaistiin vuonna 1985. Se jakoi muistin pienempiin osiin, joihin sitten voitiin ladata ohjelmia. Käyttäjä pystyi vaihtamaan ohjelmaa valikkorivillä olevan pienen painikkeen avulla. Ohjelmaa vaihdettaessa nykyinen ohjelma liukui vaakasuunnassa pois näytöltä ja valittu ohjelma liukui sisään. Ohjelmat eivät vaatineet mitään erityismuutoksia toimiakseen Switcherin kanssa. Switcher ei kuitenkaan varsinaisesti ajanut ohjelmia yhtä aikaa, sillä passiiviset ohjelmat eivät suorittaneet mitään toimintoja, mutta niiden muisti pysyi samana. Aktivoidessa suoritusta jatkettiin samasta kohdasta, mihin oli lopetettu.
Mortal Kombat X

| Mortal Kombat X |
| --- | --- |

Kehittäjä:  NetherRealm Studios
Julkaisija:  Warner Bros. Interactive Entertainment
Jakelija:  Steam, GOG.com, Humble Store, Microsoft Store ja PlayStation Store
Pelisarja:  Mortal Kombat
Pelimoottori:  Unreal Engine 3
Julkaistu:   21. huhtikuuta 2015
Lajityyppi:  tappelupeli
Pelimuoto:  moninpeli ja yksinpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  GSRR: 18+  PEGI 18  USK 18, USK 18 ja USK 18 
Alusta:  PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Mortal Kombat X on  NetherRealm Studiosin kehittämä ja Warner Bros. Interactive Entertainmentin julkaisema Mortal Kombat -pelisarjaan kuuluva taistelupeli ja jatko-osa vuoden 2011 Mortal Kombat -pelille. Peli julkaistiin 21. huhtikuuta 2015 Android-, IOS-, PlayStation 4- ja Xbox One -alustoille. Pelissä esiintyy lukuisia uusia hahmoja, joista merkittävimmät ovat Cassie Cage, Johnny Cagen ja Sonya Bladen tytär, Jacqui Briggs, Jaxin tytär, Kotal Kahn, D’Vorah, Kung Jin, Kung Laon serkku, Takahashi Takeda, Kenshin poika, Erron Black, Ferra/Torr, Rain ja Shinnok. Edellisessä pelissä esiintyneistä hahmoista Jade, Cyrax, Kintaro ja Sheeva eivät esiinny pelissä. Bo’ Rai Cho, Goro, Tanya, Tremor, Triborg, Jason Voorhees, Leatherface, Predator ja Alien esiintyvät pelissä lisättävinä bonushahmoina. Rain, Baraka ja Sindel esiintyvät ei-pelattavina hahmoina pelin tarinakampanjassa. Tarinakampanjassa nähdään cameorooleissa myös Frost, Fujin, Li Mei, Moloch ja Sareena.
Aiheesta muualla

Mortal Kombat X MobyGamesissa (englanniksi)
Musta tusina

Musta tusina on epävirallinen nimitys 1970-luvun alkupuolella K-linjan vastavoimaksi syntyneelle Keskustapuolueen poliitikkojen ryhmälle. K-linja piti ryhmää Suomen virallisen ulkopolitiikan kannalta epäluotettavana.
Ryhmään kuuluivat muun muassa Veikko Pihlajamäki, Sulo Suorttanen, Mikko Kaarna, Esko Härkönen, Heimo Linna, Einari Nieminen, Marjatta Väänänen, Taisto Tähkämaa, Väinö Raudaskoski ja Johannes Virolainen.
Ryhmän johtohenkilöitä oli Tähkämaa, joka onnistui saamaan Väänäsen Miettusen III hallitukseen vuoden 1976 hallitusneuvotteluissa huolimatta K-linjan pyrkimyksistä estää se.[lähde? ]